00 Ta oznaka se uporabi za navedbo, da ni bilo predhodnega postopka (a).

01 Sprostitev v prosti promet s hkratno ponovno odpremo v okviru trgovine med deli carinskega območja Unije, za katere se uporabljajo določbe direktiv 2006/112/ES ali 2008/118/ES, in deli navedenega območja, za katere se navedene določbe ne uporabljajo, ali v okviru trgovine med deli navedenega območja, za katere se navedene določbe ne uporabljajo. Primer : Neunijsko blago, ki prihaja iz tretje države, je sproščeno v prosti promet v Nemčiji in poslano na Kanarske otoke.

07 Sprostitev blaga v prosti promet, ki je hkrati dano v postopek skladiščenja, razen v postopek carinskega skladiščenja, kadar niso bili plačani niti DDV niti, kadar je to primerno, trošarine. Razlaga : Ta oznaka se uporabi, kadar se blago sprosti v prosti promet, vendar DDV in trošarine niso bili plačani. Primera : Uvoženi surovi sladkor je sproščen v prosti promet, vendar DDV ni bil plačan. Plačilo DDV se odloži za čas, ko je blago v skladišču ali na odobrenem območju, ki ni carinsko skladišče. Uvožena mineralna olja so sproščena v prosti promet in DDV ni bil plačan. Plačilo DDV in trošarin se odloži za čas, ko je blago shranjeno v davčnem skladišču.

40 Hkratna sprostitev v prosti promet in domačo uporabo blaga. Vnos blaga za domačo uporabo v okviru trgovine med Unijo in državami, s katerimi je oblikovala carinsko unijo. Vnos za domačo uporabo blaga v okviru trgovine iz člena 1(3) zakonika. Primeri: — Blago, ki prihaja iz Japonske, za katero je treba plačati carino, DDV in, kadar je to primerno, trošarine. — Blago, ki prihaja iz Andore in se vnese za domačo uporabo v Nemčiji. — Blago, ki prihaja z Martinika in se vnese za domačo uporabo v Belgiji.

42 Hkratna sprostitev v prosti promet in domačo uporabo blaga, ki je oproščeno plačila DDV pri dobavi v drugo državo članico in, kadar je to primerno, odlog plačila trošarin. Vnos unijskega blaga za domačo uporabo v okviru trgovine med deli carinskega območja Unije, za katere se določbe direktiv 2006/112/ES in 2008/118/ES ne uporabljajo, in deli navedenega območja, za katere se navedene določbe uporabljajo, ki je oproščeno plačila DDV pri dobavi v drugo državo članico in, kadar je to primerno, odlog plačila trošarin. Razlaga : Oprostitev plačila DDV in po potrebi odlog plačila trošarin se odobrita, ker uvozu sledi dobava blaga znotraj Unije ali prenos blaga v drugo državo članico. V tem primeru se DDV in po potrebi trošarina plačata v namembni državi članici. Za uporabo tega postopka morajo osebe izpolnjevati druge pogoje iz člena 143(2) Direktive 2006/112/ES in po potrebi pogoje iz člena 17(1)(b) Direktive 2008/118/ES. Informacije, ki se zahtevajo v členu 143(2) Direktive 2006/112/ES, se vnesejo v PE 3/40 ‚Identifikacijska številka dodatnih davčnih referenc‘. Primeri : Neunijsko blago se sprosti v prosti promet v eni državi članici in zanj velja oprostitev DDV pri dobavi blaga v drugo državo članico. Formalnosti v zvezi z DDV izvede carinski zastopnik, ki je davčni zastopnik in uporablja sistem DDV znotraj Unije. Neunijsko blago, za katero se plačajo trošarine, uvoženo iz tretje države, ki je sproščeno v prosti promet in za katerega velja oprostitev DDV pri dobavi blaga v drugo državo članico. Sprostitvi v prosti promet takoj sledi gibanje v režimu odloga plačila trošarine iz kraja uvoza, ki ga začne registrirani pošiljatelj v skladu s členom 17(1)(b) Direktive 2008/118/ES.

43 Hkratna sprostitev v prosti promet in domačo uporabo blaga, za katerega veljajo posebni ukrepi, povezani s plačilom zneska v prehodnem obdobju po pristopu novih držav članic. Primer : Sprostitev v prosti promet za kmetijske proizvode, za katere v posebnem prehodnem obdobju po pristopu novih držav članic veljajo posebni carinski postopek ali posebni ukrepi med novimi državami članicami in preostalo Unijo.

44 Posebna raba Sprostitev v prosti promet in domačo uporabo z izvzetjem od dajatve ali po znižani stopnji dajatve zaradi določene rabe blaga. Primer : Sprostitev v prosti promet neunijskih motorjev za vgradnjo v civilne zrakoplove, zgrajene v Evropski uniji. Neunijsko blago za vgradnjo v nekatere vrste ladij, čolnov in drugih plovil ter za vrtalne ali proizvodne ploščadi.

45 Sprostitev blaga v prosti promet in delni vnos za domačo uporabo za DDV ali trošarine ter dajanje blaga v skladišča, ki niso carinska skladišča. Razlaga : Ta oznaka se uporablja za blago, ki je predmet DDV in trošarin, ter kadar se plača samo ena od teh kategorij davkov, ko se blago sprosti v prosti promet. Primera : Neunijske cigarete so sproščene v prosti promet in DDV je bil plačan. Plačilo trošarin se odloži za čas, ko je blago v davčnem skladišču. Trošarinsko blago, uvoženo iz tretje države ali s tretjega ozemlja iz člena 5(3) Direktive 2008/118/ES, se sprosti v prosti promet. Sprostitvi v prosti promet takoj sledi gibanje v režimu odloga plačila trošarine, ki ga začne registrirani pošiljatelj iz kraja uvoza v skladu s členom 17(1)(b) Direktive 2008/118/ES, in sicer v davčno skladišče v isti državi članici.

46 Uvoz oplemenitenih proizvodov, pridobljenih iz enakovrednega blaga v okviru postopka pasivnega oplemenitenja pred izvozom blaga, ki ga zamenjujejo. Razlaga : Predhodni uvoz v skladu s členom 223(2)(d) zakonika. Primer : Uvoz miz, proizvedenih iz neunijskega lesa, pred dajanjem unijskega lesa v postopek pasivnega oplemenitenja.

48 Vnos za domačo uporabo s hkratno sprostitvijo v prosti promet nadomestnih proizvodov v okviru postopka pasivnega oplemenitenja pred izvozom pomanjkljivega blaga. Razlaga : Sistem standardne zamenjave (IM-EX), predhodni uvoz v skladu s členom 262(1) zakonika.

51 Dajanje blaga v postopek aktivnega oplemenitenja. Razlaga : Aktivno oplemenitenje v skladu s členom 256 zakonika.

53 Dajanje blaga v začasni uvoz. Razlaga : Dajanje neunijskega blaga, namenjenega za ponovni izvoz, v postopek začasnega uvoza. Lahko se uporablja na carinskem območju Unije s popolno ali delno oprostitvijo uvoznih dajatev v skladu s členom 250 zakonika. Primer : Začasni uvoz, npr. za razstavo.

54 Postopek aktivnega oplemenitenja v drugi državi članici (brez sprostitve v prosti promet v navedeni državi članici)(a). Razlaga : Ta oznaka se uporabi za evidentiranje operacij za namene statistike o trgovini znotraj Unije. Primer : Neunijsko blago se da v postopek aktivnega oplemenitenja v Belgiji (5100). Po postopku aktivnega oplemenitenja je blago odpremljeno v Nemčijo za sprostitev v prosti promet (4054) ali nadaljnjo oplemenitenje (5154).

61 Ponovni uvoz s hkratno sprostitvijo v prosti promet in domačo uporabo blaga. Razlaga : Blago se ponovno uvozi iz tretje države s plačilom carine in DDV.

63 Ponovni uvoz s hkratno sprostitvijo v prosti promet in vnosom v domačo uporabo za blago, ki je oproščeno DDV v okviru dobave v drugo državo članico in, kjer se uporablja, odlog plačila trošarin. Razlaga : Oprostitev plačila DDV in po potrebi odlog plačila trošarin se odobrita, ker ponovnemu uvozu sledi dobava blaga znotraj Unije ali prenos blaga v drugo državo članico. V takem primeru se bosta DDV in po potrebi trošarina plačala v namembni državi članici. Za uporabo tega postopka morajo osebe izpolnjevati druge pogoje iz člena 143(2) Direktive 2006/112/ES in po potrebi pogoje iz člena 17(1)(b) Direktive 2008/118/ES. Informacije, ki se zahtevajo v členu 143(2) Direktive 2006/112/ES, se vnesejo v PE 3/40 ‚Identifikacijska številka dodatnih davčnih referenc‘. Primera : Ponovni uvoz po pasivnem oplemenitenju ali začasnem izvozu, pri čemer se davčni dolg zaračuna davčnemu zastopniku. Trošarinsko blago, ponovno uvoženo po pasivnemu oplemenitenju in sproščeno v prosti promet, za katerega velja oprostitev plačila DDV pri dobavi blaga v drugo državo članico. Sprostitvi v prosti promet takoj sledi gibanje v režimu odloga plačila trošarine iz kraja uvoza, ki ga začne registrirani pošiljatelj v skladu s členom 17(1)(b) Direktive 2008/118/ES.

68 Ponovni uvoz z delnim vnosom za domačo uporabo in hkratno sprostitvijo v prosti promet in dajanjem blaga v postopek skladiščenja, ki ni postopek carinskega skladiščenja. Razlaga : Ta oznaka se uporablja za blago, ki je predmet DDV in trošarin, ter kadar se plača samo ena od navedenih kategorij davkov, ko se blago sprosti v prosti promet. Primer : Predelane alkoholne pijače so ponovno uvožene in dane v davčno skladišče.

71 Dajanje blaga v postopek carinskega skladiščenja.

76 Dajanje unijskega blaga v postopek carinskega skladiščenja v skladu s členom 237(2) zakonika. Primer : Odkoščeno meso odraslega goveda moškega spola, danega v postopek carinskega skladiščenja pred izvozom (člen 4 Uredbe Komisije (ES) št. 1741/2006 z dne 24. novembra 2006 o pogojih za dodelitev posebnega izvoznega nadomestila za odkoščeno meso odraslega goveda moškega spola, dano v postopek carinskega skladiščenja pred izvozom (UL L 329, 25.11.2006, str. 7)). Po sprostitvi v prosti promet zahtevek za povračilo ali odpust uvozne dajatve, ker je blago pomanjkljivo ali ne izpolnjuje pogojev pogodbe (člen 118 zakonika). V skladu s členom 118(4) zakonika je lahko zadevno blago dano v postopek carinskega skladiščenja, namesto da se iznese s carinskega območja Unije, da bi se odobrilo povračilo ali odpust.

77 Proizvodnja unijskega blaga pod carinskim nadzorom carinskih organov in pod carinsko kontrolo (v smislu člena 5(27) in (3) zakonika) pred izvozom in plačilom izvoznih nadomestil. Primer : Konzervirani proizvodi iz govejega in telečjega mesa, proizvedeni pod nadzorom carinskih organov in carinsko kontrolo pred izvozom (člena 2 in 3 Uredbe Komisije (ES) št. 1731/2006 z dne 23. novembra 2006 o posebnih podrobnih pravilih, ki se uporabljajo pri izvoznih nadomestilih za nekatere konzervirane proizvode iz govejega in telečjega mesa (UL L 325, 24.11.2006, str. 12)).

78 Dajanje blaga v prosto cono. (a)

95 Dajanje unijskega blaga v postopek skladiščenja, ki ni postopek carinskega skladiščenja, kadar niso bili plačani niti DDV niti, kadar je to primerno, trošarine. Razlaga : Ta oznaka se uporabi v okviru trgovine iz člena 1(3) zakonika, pa tudi trgovine med Unijo in državami, s katerimi je oblikovala carinsko unijo, in kadar niso bili plačani niti DDV niti trošarine. Primer : Cigarete s Kanarskih otokov pridejo v Belgijo in se hranijo v davčnem skladišču; plačilo DDV in trošarin se odloži.